โบรกฯคัด 14 หุ้น Top pick ปี 64 ชูอัพไซด์สูง 50% ปัจจัยบวกหนุนเพียบ!
โบรกฯคัด 14 หุ้น Top pick ปี 64 ชูอัพไซด์สูง 50% ปัจจัยบวกหนุนเพียบ! นำทีมเด่น STEC, SSP, KBANK, CPALL, ADVANC
โบรกฯคัด 14 หุ้น Top pick ปี 64 ชูอัพไซด์สูง 50% ปัจจัยบวกหนุนเพียบ! นำทีมเด่น STEC, SSP, KBANK, CPALL, ADVANC
30 ก.ย. 2564

บล.ซีจีเอส-ซีไอเอ็มบี ระบุข้อมูลในบทวิเคราะห์ (23 ก.ย.64) ว่า ทิศทางดัชนีในสัปดาห์นี้ คาดยังอยู่ในความผันผวนได้ทั้งจากความไม่แน่นอนของบริษัทอสังหาริมทรัพย์จีน และแนวโน้มความผันผวนของตลาดหุ้นสหรัฐจากปัญหาการขึ้นภาษีและงบไตรมาส 3/2564  อย่างไรก็ตามดัชนี SET หลังปรับตัวลงต่ำกว่า 1600 จุด แล้วดีดกลับมาได้
โดยกลุ่มหุ้นที่คาดว่าจะนำตลาดในช่วงสั้นๆ นี้คือกลุ่ม ธนาคาร จากข่าวการปรับเปลี่ยนเกณฑ์ Free float และการเก็งงบ ไตรมาส 3/2564 กลุ่มพลังงาน ปิโตรเคมี เรื่องราคาน้ำมัน ค่าการกลั่นและส่วนต่างปิโตรเคมียังทรงดี กลุ่มท่องเที่ยว-ค้าปลีกเรื่องการเปิดประเทศและแนวโน้มการคลายล็อก กลุ่มส่งออก ตัวเลขส่งออกรายเดือนขยายตัวแรง
สำหรับกลุ่มที่ถือว่าสนใจมากที่สุดคือกลุ่มธนาคาร จากข่าวการแตกไลน์ของ SCB และการเปลี่ยนหลักเกณฑ์ free float สำหรับหุ้นธนาคารใหญ่ที่ยังขึ้นน้อยในช่วงเดือน ก.ย. คือ KBANK
ขณะเดียวกันปีนี้ให้หุ้น top picks ประกอบไปด้วย ADVANC, CRC, CK, CPALL, CPN, HANA, KBANK, M, PTTEP, SCB, SPALI, SPRC, SSP และ STEC ซึ่งราคาหุ้นบางบริษัทก็ได้มีการปรับขึ้นมาจนเหลือ upside ไม่มากจากราคาเป้าหมายของ CGS-CIMB แต่ก็มีอีกหลายบริษัทที่ยังคงมี upside เหลืออยู่มากมาดูว่าหุ้นตัวไหนมี upside สูงน่าสนใจพร้อมกับ Investment highlight ของแต่ละบริษัทดังตารางประกอบ

1.บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ราคาเป้าหมาย 19.00 บาท (upside 50%) : เชื่อว่าราคาหุ้นในปัจจุบันน่าจะสะท้อนผลประกอบการที่น่าผิดหวังในไตรมาส 2/25641 แล้ว ประกอบ กับขณะนี้ราคาวัสดุก่อสร้างเริ่มทรงตัวและการก่อสร้างอาคารรัฐสภาแห่งใหม่ที่มีมาร์จิน 0% แล้วเสร็จ จึงมองว่าผลกำไรของ STEC ในไตรมาสที่เหลือน่าจะกลับเข้าสู่ขาขึ้น เชื่อว่าการชนะประมูลโครงการใหม่เพิ่มที่ราคาเท่ากับหรือต่ำกว่าราคากลางเพียงเล็กน้อยจะช่วยให้ราคาหุ้นปรับตัวสูงขึ้น
2.บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ราคาเป้าหมาย 18.40 บาท (upside 48%) เชื่อว่า SSP จะยังทำกำไรแข็งแกร่งในครึ่งหลังปี 2564 อีกทั้งบริษัทนาจะประกาศลงทุนในโครงการ ใหม่เพิ่มเติมในครึ่งหลังปี 2564 นอกเหนือจากกำลังการผลิตตามสัญญาซื้อขายไฟฟ้าในปัจจุบัน 287.6MW (equity PPA) ซึ่งเป็นส่วนหนึ่งของ เป้าหมายการเพิ่มกำลังการผลิตเป็น 400MW ภายในปี 2568 มองว่าปัจจัยบวกที่จะช่วยหนุนราคาหุ้นคือการทำสัญญากำลังการผลิต ไฟฟ้าเพิ่มขึ้นอย่างมีนัยสำคัญและการประกาศโครงการใหม่
3.ธนาคารกสิกรไทย จำกัด (มหาชน) หรือ KBANK ราคาเป้าหมาย 170 บาท (upside 40%) คาดว่าคุณภาพสินทรัพย์ของ KBANK น่าจะดีขึ้นอย่างชัดเจนในไตรมาส 4/2564 เมื่อไทย สามารถกระจายวัคซีนได้มากขึ้นและรับมือกับการระบาดของโควิด-19 ได้ดีขึ้น โดยมองว่าปัจจัยบวกที่จะช่วยหนุนราคาหุ้นคือการที่ NIM ฟื้นตัวและอัตราการตั้งสำรองหนี้สูญลดลงในครึ่งหลังปี 2564
4.บริษัท ซีพี ออลล์ จำกัด (มหาชน) หรือ CPALL ราคาเป้าหมาย 84.00 บาท (upside 31%) เลือก CPALL เป็นหุ้น Top pick ของกลุ่มค้าปลีกไทย โดยเล็งเห็นปัจจัยบวกที่จะช่วย หนุนราคาหุ้นจากการผ่อนคลายมาตรการ lockdown และการประกาศแผนขยายกิจการที่ชัดเจนในประเทศกัมพูชาและสาว
5.บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ราคาเป้าหมาย 250.00 บาท (upside 30%) มองว่าปัจจัยบวกที่จะช่วยหนุนราคาหุ้นคือการแข่งขันที่ลดลงในธุรกิจ โทรคัพท์เคลื่อนที่และการที่บริษัทปรับเพิ่มอัตราการจ่ายเงินปันผล
6.บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาเป้าหมาย 138.00 บาท (upside 23%) ได้ประโยชน์จากราคาน้ำมันที่กลับมาเป็นขาขึ้น ประเมินว่าราคาน้ำมันดิบที่ปรับตัวขึ้น ทุก 1 เหรียญสหรัฐ/บาร์เรลจะทำให้ EPS ของ PTTEP ในปี 2564 เพิ่มขึ้น 1% และกำไรปกติต่อหุ้นในปี 2565 ของ PTTEP เพิ่มขึ้น 1.9%
7.บริษัท ศุภาลัย จำกัด (มหาชน) หรือ SPALI ราคาเป้าหมาย 15.00 บาท (upside 21%) มองว่า SPALI น่าจะมีกำไรสุทธิฟื้นตัวแข็งแกร่งในปี 2564 และบริษัทยังมีแนวโน้มทำรายได้ชัดเจนช่วงสองปีข้างหน้า ทั้งนี้มองว่าปัจจัยบวกที่จะช่วยหนุนราคาหุ้นคือกำไรที่บันทึกครั้งเดียวจากการขาย Supalai Grand Tower ให้กับ SPALIRT (REIT)
8.บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ราคาเป้าหมาย 10.00 บาท (upside 21%) การกลั่น (GRM) กลับเป็นขาขึ้นหลังทั่วโลกเริ่มผ่อนคลายมาตรการ lockdown โดย GRM ของ SPRC น่าจะเพิ่มขึ้นจาก 3.1 เหรียญสหรัฐ/บาร์เรลในปี 2564 เป็น 4.6 เหรียญสหรัฐ/บาร์เรลในปี 2565 ซึ่งจะทำให้กำไรสะสมกลับมา เป็นบวกและทำให้บริษัทสามารถกลับมาจ่ายเงินปันผล
9.บริษัท ช.การช่าง จำกัด (มหาชน) หรือ CK ราคาเป้าหมาย 22.50 บาท (upside 135%) เชื่อว่าการแข่งขันที่สุดลงและการชนะประมูลโครงการเพิ่มน่าจะช่วยให้ CK มีแนวโน้มรายได้ชัดเจนขึ้น คาดว่าการชนะประมูลโครงการพัฒนาโครงสร้างพื้นฐานขนาดใหญ่ที่ราคาเท่ากับหรือต่ำกว่าราคากลางไม่มากจะช่วย ให้ราคาหุ้นปรับตัวสูงขึ้น
10.บริษัท เอ็มเค เรสโตรองต์ กรุ๊ป จำกัด (มหาชน) หรือ M ราคาเป้าหมาย 60.00 บาท (upside 12%) : คาดว่า M จะกลับมาทำกำไรสุทธิในไตรมาส4/2564 เทียบกับประมาณการขาดทุนสุทธิ 300 ล้านบาท ในไตรมาส 3/2564 ขาดทุน 99 ล้านบาท ในไตรมาส 2/2564 และกำไร 465 ล้านบาท ในไตรมาส 3/2563 โดยการผ่อนคลายมาตรการ lockdown และการบริโภคที่ฟื้นตัว เร็วกว่าคาดน่าจะช่วยหนุนให้ราคาหุ้นปรับตัวสูงขึ้น
11.ธนาคารไทยพาณิชย์ จำกัด (มหาชน) หรือ SCB ราคาเป้าหมาย 119.00 บาท (upside 11%) มองว่า SCB น่าจะได้ประโยชน์จากการฟื้นตัวของเศรษฐกิจไทยช่วงสองปีข้างหน้า และมองว่าปัจจัยบวกที่จะช่วยหนุนราคาหุ้นในระยะสั้นคือการที่ PPOP เติบโตในช่วงที่เหลือของปี 2564
12.บริษัท เซ็นทรัลพัฒนา จำกัด (มหาชน) หรือ CPN ราคาเป้าหมาย 57.25 บาท (upside 7%) มองว่า CPN น่าจะมีกำไรกลับมาเติบโตแข็งแกร่งในปี 2565 และยังมีงบดุลแข็งแกร่ง รวมทั้งการประเมินมูลค่าน่าสนใจ ขณะที่การเข้าซื้อหุ้น SF อาจทำให้มี upside เพิ่มเติมจากการปลดล็อคมูลค่าที่ดินที่ยังไม่พัฒนา
13.บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC  ราคาเป้าหมาย 35.25 บาท (upside 5) เชื่อว่าผลประกอบการที่น่าจะอ่อนตัวในไตรมาส 3/2564 น่าจะเป็นแคระยะสั้น และไม่ได้บ่งบอกถึง ความแข็งแกร่งของ CRC ในช่วงที่ผ่านมาเราเห็นถึงการพัฒนาของบริษัทในหลายๆด้าน โดยเฉพาะการพัฒนา omni-channel และการเพิ่ม อักยภาพในการตอบสนองความต้องการของลูกค้า ซึ่งเราเชื่อว่าจะเพิ่มความได้เปรียบทางการแข่งขันของ CRC และช่วยให้บริษัทฟื้นตัวได้ รวดเร็วหลังจบการระบาดของโควิด 19 โดยมองว่าปัจจัยบวกที่จะช่วยหนุนราคาหุ้นคือการผ่อนคลายมาตรการ lockdown เร็วกว่าคาด
14.บริษัท ฮานา ไมโครอิเล็คโทรนิคส จำกัด (มหาชน) หรือ HANA ราคาเป้าหมาย 85.00 บาท (upside 4%) เชื่อว่าผลประกอบการครึ่งหลังปี 2564 จะดีกว่าครึ่งงแรกปี 2564 แม้จะสะดุดเล็กน้อยจากการบ ติดเชื้อโควิ -19 ในโรงงาน เนื่องจากอัตราแลกเปลี่ยน THB USS ผลดีต่อการดำเนินงานและกำลังการผลิตส่วนเพิ่มที่น่าจะเปิดดำเนินงานการเต็มที่ภายในไรมาส 4/2564 มองว่ากำไรที่มีแนวโน้มแข็งแกร่งและพัฒนาเชิงบวกของธุรกิจ SiC จะช่วยหนุนราคาหุ้น